./data/phi2331/phi017/phi2331.phi017.perseus-lat2.xml
David Magie
odores Indicos sine carbonibus ad vaporandas diaetasiubebat incendi, iterprivatus numquam minus sexaginta vehiculis fecit, avia sua Varia reclamante quod omnia perditurus esset imperator vero etiam sescenta vehicula dicitur duxisse, adserens decem milibus camelorum Persarum regem iter facere et Neronem quingentis carrucis iter inisse causa vehiculorum erat lenonum, lenarum, meretricum,exsoletorum, subactorum etiam bene vasatorum multitudo in balneis semper cum mulieribus fuit, ita ut eas ipse psilothro curaret, ipse quoque barbam psilothro accurans, quodque pudendum dictu sit, eodem quo mulieres accurabanturet eadem hora  rasit et virilia subactoribus suis ad novaculammanu sua, quapostea barbam fecit, scobe auri porticum stravit et argenti, dolens quod non posset et electri, idque frequenter, quacumque fecit iter pedibus usque ad equum vel carpentum, ut fit hodie de aurosa arena